داروین نونێز

**داروین گابریێل نونێز ڕیبێیرۆ** (لەدایکبووی ٢٤ی حوزەیرانی ١٩٩٩) یاریزانێکی تۆپی پێی پیشەگەری ئۆرۆگوایە کە وەک ھێرشبەر یاری دەکات بۆ یانەی لیڤەرپوول و ھەڵبژاردەی تۆپی پێی ئۆرۆگوای.

نونێز لە ئەکادیمیای لاوانی پێنارۆڵەوە پێگەیشت و لە ساڵی ٢٠١٧ سەرخرا بۆ پێکھاتەی یەکەم. لە ئابی ٢٠١٩، چووە یانەی ئەلمێریای ئیسپانی بە بڕێک کە ڕیکۆردی ئەلمێریا بوو. بەنفیکا گرێبەستی لەگەڵدا کرد لە ساڵی ٢٠٢٠ و گواستییەوە یانەکە بە نرخی ٢٤ ملیۆن یۆرۆ، وەک گرانترین گرێبەست لە مێژووی تۆپی پێی پورتوگال. لە وەرزی دووەمیدا، بۆلا دی پراتای بردەوە وەک گۆڵکاری خولی نایابی پۆرتوگالی بە ٢٦ گۆڵ لە ٢٨ یاری، ناوی ھەبوو لە باشترین پێکھاتەی وەرزەکە و ھەروەھا بە باشترین یاریزانی ساڵەکە لەو وڵاتە دیاری کرا. لیڤەرپوول دواتر لە حوزەیرانی ٢٠٢٢ گرێبەستی لەگەڵدا کرد بە بڕی ٧٥ ملیۆن یۆرۆ (٦٤ ملیۆن پاوەند).

دوای بەشداربوونی بۆ ئۆرۆگوای لە ئاستە جیاوازەکانی لاوان، نونێز بۆ یەکەم جار بانگکرا بۆ پێکھاتەی یەکەمی نێودەوڵەتی لە تشرینی یەکەمی ٢٠١٩. لە یەکەمین یاریی نێودەوڵەتییدا گۆڵی تۆمارکرد بەرامبەر پیرۆ.

## ژیانی سەرەتا
نونێز لە ئارتیگاس لە خێزانێکی ھەژار لەدایک بووە کە باوکی بیبیانۆ نونێز کرێکار بوو و دایکی سیڵڤیا ڕیبایڕۆ فرۆشیاری بوتڵی شیر بوو. ئەو بۆ یانەکانی ناوخۆی وڵاتەکانی لا لۆز و سان میگێڵ یاری دەکرد پێش ئەوەی لە تەمەنی ١٤ ساڵیدا لەلایەن جۆزێ پێردۆمۆ ی یاریزانی نێودەوڵەتی پێشووی ئۆرۆگوای چاودێری بکرێت، پاشان خۆی گواستەوە بۆ شاری مۆنتێڤێدیۆی پایتەخت بۆ ئەوەی بچێتە یانەی پێنارۆل.

بەھۆی نەگونجانی و ئارەزووی گەڕاندنەوەی بۆ ماڵی خۆی، نونێز گەڕایەوە بۆ شارۆچکەکەی خۆی بۆ بەسەربردنی کات لەگەڵ خێزانەکەی و دوای ساڵێک گەڕایەوە بۆ پێنارۆل. لە تەمەنی ١٧ ساڵیدا تووشی پێکانێک بوو کە زیاتر لە ساڵێک دووریخستەوە و پێویستی بە دوو نەشتەرگەری ھەبوو. لەکاتێکدا تووشی پێکان ببوو، برا گەورەکەی جێنیر وازی لە یانەکەی و تۆپی پێ ھێنا بۆ ئەوەی بژێوی خێزانەکەی دابین بکات و پێی گوت «تۆ لە من باشتریت بۆ یاریکردن».

## پیشەی یانە
### پێنارۆل
لە ٢٢ی تشرینی دووەمی ٢٠١٧ یەکەمین یاری خۆی بۆ پێکھاتەی یەکەم لە خولی نایابی ئۆرۆگوای ئەنجامدا، کاتێک لە نیوەی دووەمی یارییەکە وەک یەدەگ لە جێگای ماکسی ڕۆدریگێز ھاتە یاریگاوە و یارییەکەیان دۆڕان لە دەرەوەی یاریگای خۆیان ٢–١ لە بەرامبەر ڕیڤەر پلەیت مۆتیڤیدیۆ. لە مانگی دواتردا بۆ جاری دووەم نەشتەرگەریی ئەژنۆی بۆ کرا.

نونێز یەکەم گۆڵی پیشەگەری خۆی تۆمارکرد لە ١٣ی تشرینی یەکەمی ٢٠١٨، کە گۆڵی یەکەمی بردنەوەیان بوو لە یاریگای خۆیان لە بەرامبەر فێنیکس و ٢–٠ بردیانەوە. لە ١٤ی تەممووزی ٢٠١٩، ھاتریکی تۆمار کرد لە بردنەوەیان ٤–٠ لە بەرامبەر بۆستن ڕیڤەر.

### ئەلمێریا
لە ٢٩ی ئابی ٢٠١٩، یانەی ئەلمێریا گرێبەستێکی بۆ ماوەی پێنج ساڵ لەگەڵ نونێز واژوو کرد، بە تێچووی ٤٫٥ ملیۆن دۆلار و ١٫٥ ملیۆن دۆلاری زیادە لەسەر ئاست و ئەنجام کە ئەمەش گرانترین گرێبەستی یانە ئیسپانییەکە بوو. لە ٣ی تشرینی یەکەمدا یەکەمین یاری خۆی ئەنجامدا وەک یەدەگ ھاتە یاریگا لە کۆتایی نیوەی یەکەمدا و ٤–٢ یارییەکەیان دۆڕاند لە بەرامبەر سپۆرتینگ خیخۆن.

لە ٢٧ی تشرینی یەکەمی ٢٠١٩، بۆ یەکەم جار، نونێز یەکەم گۆڵی بۆ یانە نوێیەکەی تۆمارکرد بە لێدانی سزا لە بردنەوەیەکی ٣–٢ لە یاریگای خۆیان لە بەرامبەر ئیسترامادۆرا. تەنیا وەرزەکەی لە یانەکە تەواو کرد لە ئیستادیۆ دی لۆس جێگۆس مێدیتێرانۆس وەک چوارەمین گۆڵکار لە خولدا بە ١٦ گۆڵ، بە ڕابەرایەتی ھاونیشتیمانەکەی کریستیان ستوانی.

### بەنفیکا
#### ٢٠٢٠–٢١: خۆ گونجاندن لە پۆرتوگال
لە ٤ی ئەیلوولی ٢٠٢٠، نونێز گرێبەستێکی پێنج ساڵەی لەگەڵ یانەی پورتوگالی بەنفیکا واژوو کرد، کە ٢٤ ملیۆن یۆرۆی پێ درا و گرانترین گرێبەستی یانەکە بوو. ھەروەھا گەورەترین گواستنەوەی ئەلمێریا و خولی پلە دووی ئیسپانیا بوو، لەگەڵ ئەوەش یانەکە ٢٠٪ی پارەی گواستنەوەی داھاتوو وەردەگرێت. دوای ١١ ڕۆژ، یەکەمین یاری خۆی بۆ یانەکە ئەنجامدا لە دۆڕاندنیان ٢–١ لە بەرامبەر پۆک لە قۆناغی سێیەمی خولی پاڵەوانەکانی ئەورووپا ٢٠٢٠–٢١ و لە جێگای پێدرینۆ ھاتە یاریگاوە لە خولەکی ٦٥ی یارییەکە.

بە ئەسیست کردنی لە بردنەوەی ٣–٠ بەسەر ڕیۆ ئاڤێ لە ١٨ی تشرینی یەکەم، گەیشتە پێنج ئەسیت لە چوار یاری یەکەمی خولدا، باشترین ژمارە لە خولدا. لە ٢٢ی تشرینی یەکەمدا، یەکەمین گۆڵەکانی بۆ یانەکە تۆمارکرد بە ھات-تریک بەرامبەر لیچ پۆزنان لە بردنەوەی ٤–٢ لە دەرەوەی یاریگای خۆیان لە یاری قۆناغی کۆمەڵەکانی خولی ئەورووپا. دوای چوار ڕۆژ، یەکەم گۆڵی خۆی لە خولدا تۆمارکرد لە بردنەوەی ٢–٠ لە یاریگای خۆیان بەرامبەر یانەی بی ساد.

لە ٣ی کانوونی یەکەم، دوای سێ ھەفتە لە تووشبوون بە کۆڤید-١٩، گەڕایەوە بۆ یاریکردن دژی لیچ پۆزنان لە قۆناغی کۆمەڵەکانی خولی ئەورووپا، دووەم گۆڵی بۆ بەنفیکا تۆمارکرد لە بردنەوەی ٤–٠ لە یاریگای خۆیان. لەماوەی وەرزەکەدا تووشی ئاستەنگی و ئاست خراپ بووە و بەھۆی کاریگەرییەکانی ڤایرۆسەکە و پێکانی جیاواز، و بۆ ماوەی چوار مانگ گۆڵی تۆمار نەکرد. شەش گۆڵی لە خولدا تۆمارکرد و دە ئەسیستی کرد کە دووەم باشترین بوو لە خولدا و یارمەتی بەنفیکا دا بۆ گەیشتن بە پلەی سێیەم و گەیشتن بە قۆناغی سێیەمی پاڵاوتنەکانی خولی یانە پاڵەوانەکان.

#### ٢٠٢١: بەرەو پێش چوون و بۆلا دی پراتا
link=//upload.wikimedia.org/wikipedia/commons/thumb/8/84/BenficaBarcelona20210928-001_(cropped).jpg/170px-BenficaBarcelona20210928-001_(cropped).jpg|وێنۆک|نونێز لە کاتی یاریکردن بۆ بەنفیکا لە ساڵی ٢٠٢١
لە ئایاری ٢٠٢١، نونێز نەشتەرگەرییەکی بۆ کرا بەھۆی پێکانێک لە ئەژنۆی ڕاستیدا، کە وای لێکرد یەکەمین مانگەکانی وەرزی نوێ لە بەنفیکا دوور بکەوێتەوە. لە ٢١ی ئابی گەڕایەوە لە پێکان، جێگای ئێڤەرتۆن گرتەوە لە خولەکی٧٢ی یارییەکە و بە یەدەگ بەشداری کرد، لە سەرکەوتنی ٢–٠ بەسەر گیڵ ڤیسێنتێ، کە لەو کاتەدا کارتی زەردی وەرگرت. دوای تۆمارکردنی دوو گۆڵ لە دوای یەک لە ھەر یەک لە یارییەکانی دژی سانتا کلارا و بواڤیستا لە خولدا. بە یاریزانی مانگ و ھێرشبەری مانگ بۆ ئەیلول ھەڵبژێردرا. لە ٢٩ی ئەیلوول، دوو گۆڵی یەکەمی لە خولی یانە پاڵەوانەکانی ئەورووپا تۆمارکرد لە بردنەوەی ٣–٠ لە یاریگای خۆیان بەرامبەربەرشەلۆنە، و بە باشترین یاریزانی یارییەکە دیاریکرا.

لە ٢٧ی تشرینی دووەمدا، یەکەم ھات-تریک تۆمارکرد لە خولدا کاتێک تیمەکەی لە نیوەی یەکەمدا ٧–٠ پێشکەوت بەرامبەر بی ساد، ھەرچەندە یارییەکە لە سەرەتاکانی نیوەی دووەمدا وەستێنرا بەھۆی کەمی یاریزانەکان لە تیمی میوانداری کە تووشی کۆڤید ببون؛ و لە ١٢ی کانوونی یەکەمدا سێ گۆڵی دیکەی تۆمارکرد بەرامبەر فامالیکاو لە بردنەوەی ٤–١ دەرەوەی یاریگای خۆیان، کە بوو بە حەوتەم یاریزان لەو خولەدا کە دوو ھاتریکی یەک بە دوای یەک تۆمار بکات. دوای سێ ڕۆژ، دوو گۆڵی تۆمارکرد لە بردنەوەی ٣–٠ لە یاریگای خۆیان بەرامبەر سپۆرتینگ دا کۆڤیڵا بۆ ئەوەی تیمەکەی بگەیەنێت بە نیوەی کۆتایی جامی خول ٢٠٢١–٢٢، ھەرچەندە، لەکاتێکدا لەئەرکی نێودەوڵەتی بوو بۆ ئۆرۆگوای ، بەنفیکا ٢–١ شکستی پێھێنرا لەلایەن ڕکابەری شارەکەی سپۆرتینگ لیشبۆنە لە یاری کۆتاییدا.

لە ٢٧ی شوبات، نونێز ٢٠ھەمین گۆڵی لە خولدا بۆ بەنفیکا تۆمارکرد لەھەمان ژمارە یاری، لە بردنەوەی ٣–٠ لە یاریگای خۆیان بەرامبەر ڤیتۆریا دی گیومارێس. لە ١٥ی ئازار، لە یاری دووەمی خولی یانە پاڵەوانانەکان لە قۆناغی ١٦، تاکە گۆڵی بردنەوە و تەنیا گۆڵی یارییەکەی تۆمار کرد لە دەرەوەی یاریگای خۆیان بەرامبەر ئەیاکس، بە کۆی ھەردوو یارییەکە ٣–٢ بردیانەوە و سەرکەوت بۆ قۆناغی دوار. لە ٩ی نیساندا، سێیەم ھاتریکی وەرزەکەی تۆمارکرد لە بردنەوەی ٣–١ بەرامبەر بی ساد، کە کۆی گۆڵەکانی وەرزەکەی گەیشتە ٣١ گۆڵ. ئەو دوو گۆڵی تۆمارکرد بەرامبەر لیڤەرپوول لە چارەکی کۆتایی خولی پاڵەوانەکانی ئەورووپا لە وەرزی ٢٢–٢٠٢١: یەکێکیان لە یاری یەکەم و ئەوی تریان لە یاری دووەم، لەکاتێکدا تیمەکەی بە کۆی ھەردوو یاری ٦–٢ کرایە دەرەوە. شەشەم گۆڵی لە پاڵەوانێتییەکەدا وای لێکرد ببێتە باشترین گۆڵکاری بەنفیکا لە مێژووی مۆدێرنی چامپیۆنس لیگدا، کە ڕیکۆردی پێنج گۆڵی نونۆ گۆمسی لە وەرزی ١٩٩٨–١٩٩٩ تێپەڕاند.

لە ١٧ی نیسان، گۆڵێکی تۆمارکرد و ئەسیستێکی کرد بۆ بردنەوە لە خاوەن یاریگا سپۆرتینگ ٢–٠ لە دێربی دی لیسبۆندا، کە بە باشترین یاریزانی یارییەکە دانرا. لە کۆتا یاریی دا بۆ یانەکە، لە ٧ی ئایار، نونێز گۆڵێکی تۆمارکرد کە لەلایەن ڤارەوە ڕەتکرایەوە لە دۆڕاندنی ١–٠ لە یاریگای خۆیان لە ئۆ کلاسیکۆ بەرامبەر پۆرتۆ، کە بووە ھۆی نازناوی خول لەلایەن پۆرتۆ بەدەست بێت. ئەو وەرزەکەی بە ٢٦ گۆڵ لە ٢٨ یاری خولدا تەواو کرد، خەڵاتی بۆلا دی پراتا وەک گۆڵکاری خولەکە پێ بەخشرا، بوو بە باشترین یاریزانی ساڵەکە و ناوی لە پێکھاتەی ساڵ دانرا.

### لیڤەرپوول
لە ١٣ی حوزەیرانی ٢٠٢٢، بەنفیکا گەیشتە ڕێکەوتنێک لەگەڵ یانەی پرێمیەرلیگ لیڤەرپوول بۆ گواستنەوەی نونێز بە بڕی ٧٥ ملیۆن یۆرۆ و ٢٥ ملیۆن یۆڕۆی زیادە کە بە ئاست و ئەنجام دەبەخشرێت. ڕۆژی دواتر، یانەکە گرێبەستەکەی پشتڕاست کردەوە، بە ٦٤ ملیۆن پاوەند، لەگەڵ زیادکردنەکان کە لەوانەیە کۆی گشتی بگات بە ٨٥ ملیۆن پاوەند لە کاتێکی تردا، کە وای لێکرد ببێت بە گرانترین گواستنەوەی لیڤەرپوول. لە ٣٠ی تەممووزدا، نونێز یەکەمین یاری خۆی بۆ لیڤەرپوول ئەنجامدا لە بردنەوەی یانەکە بەسەر مانچستەر سیتی لە یاریگای کینگ پاوەر ستادیۆن. بوو بە ھۆکاری ئەوەی لێدانی سزا بۆ لیڤەرپوڵ دروست بێت، کە لەلایەن محەممەد سەڵاحەوە گۆڵی پێکرا، و یەکەم گۆڵی بۆ یانەکە تۆمارکرد لە خولەکی چوارەمی کاتی زیادکراو.

## کاروانی نێودەوڵەتی
### لاوان
نونێز یاریزانی پێشووی لاوانی نێودەوڵەتی ئۆرۆگوایە، و بەشێک بوو لە پێکھاتەی خوار ٢٠ ساڵان کە پلەی سێیەمی بەدەستھێنا لە جامی ئەمریکای باشووری خوار ٢٠ ساڵان لە ساڵی ٢٠١٩.

ھەروەھا نونێز بەشداری لە جامی جیھانی فیفای خوار ٢٠ ساڵانی کردلە ٢٠١٩، لە یاری یەکەمدا گۆڵێکی تۆمارکرد لە بردنەوەی ٣–١ بەرامبەر نەرویج. گۆڵی یەکەمی تۆمارکرد لە بردنەوەی ٢–٠ لە بەرامبەر نیووزلەندا لە کۆتا یاری قۆناغی کۆمەڵەکان، بۆ یارمەتیدانی ئۆرۆگوای کە وەک یەکەمی کۆمەڵەی سی بێت. وڵاتەکەی لە پاڵەوانێتییەکە دەرکرا دوای ئەوەی لە یارییەکدا ٣–١ دۆڕان بەرامبەر ئیکوادۆر لە قۆناغی ١٦.

ھەروەھا نونێز لە تیمی خوار ٢٢ ساڵیدا بوو کە لە پلەی چوارەمیان بەدەستھێنا لە یارییەکانی پان ئەمریکا ٢٠١٩ کە لە پێرۆ ئەنجام درا، گۆڵی تۆمار کرد لە بردنەوەی ٢–٠ بەسەر پیرۆی میوانداردا.

### پێکھاتەی یەکەم
نونێز بانگھێشت کرا بۆ پێکھاتەی یەکەم بۆ یاری دۆستانە بەرامبەر کۆستا ڕیکا و ویلایەتە یەکگرتووەکان لە ئەیلولی ٢٠١٩. ئەو لە ١٦ی تشرینی یەکەمدا یەکەمین یاری نێودەوڵەتیی خۆی ئەنجامدا لە یارییەکدا لە دەرەوەی یاریگای خۆیان لە بەرامبەر پیرۆ کە ١–١ بەرامبەر بوون. لە جێگای بریان لۆزانۆ ھاتە یاریگا لە خولەکی ٧٥ و پێنج خولەک دواتر گۆڵی تۆمار کرد.

لە حوزەیرانی ٢٠٢١، نونێز لە تیمی کۆتایی ٢٦ یاریزانی ئۆرۆگوای بوو بۆ کۆپا ئەمریکای ٢٠٢١ لە بەڕازیل. بەھۆی پێکانێکی لە ئەژنۆی ڕاست کە دوو مانگ دوریخستەوە، لە پاڵەوانێتییەکە بێبەش بوو.

نونێز یاریزانێکی پێی ڕاست، چوارچێوەیەکی وەرزشی ھەیە، خێرایییەکی نایاب و خێرایی تێپەڕاندنی لایەنێکی تری نایابی وەرزشییە، لەگەڵ گۆڕانی خێرایی کە توانای دروستکردنی جیابوونەوەی لە ھەمانکاتدا ھەیە. ھەروەھا ھۆشیاری باشی ھەیە، بۆشایی بە باشی دەدۆزێتەوە و بڕیار دەدات کاتێک بە گوێرەی تۆپەکە، بۆشایییەکە، ھاوڕێیانی تیمەکەی و ڕکابەرەکان دەجوڵێت. نونێز ھێرشبەرێکی تێکشکێنەرە کە مەودایەکی جووڵەی داینامیکی ھەیە کە دەتوانێت ھێرشی ھەڵگەڕاوە ئەنجام بدات، جووڵەی زۆر و کاریگەر لە دەوروبەری ١٢ یاردی ڕکابەر ئەنجام بدات، و بە تۆپەکە بە باشی ئاڕاستی گۆڵ بکات. ئەو شارەزایە لە دۆزینەوەی بۆشایییە کراوەکان و ھێرشکردنە سەری و ھەروەھا لێدانی شوت لە ناوچە و دۆخی جیاوازیدا. ئەو ھەروەھا دروستکەرێکی بەھرەدارە لە دەوروبەری گۆڵی بەرامبەر و ھەروەھا توانای یاریکردنی ھەیە وەک یاریزانی باڵی چەپ. نونێز بەگشتی پشت دەبەستێت بە جێگای زیرەکانە و کاتی ڕاکردن لەنێوان بەرگریکاراندا، بەتایبەتی لە ھێرشکردنە سەر بۆشایی نێوان بەرگریکارەکان و پشتی ناوەندی، زۆرجار لە سەرەتادا ڕاکردنەکەی لە پشتی ناوەندی پێش ئەوەی بگەڕێتەوە ناو یاریگا. زۆرجار کارەکانی دەگۆڕێت بۆ دۆزینەوەی شوێن لە ١٢ یارد و ھەروەھا جەستەی خۆی بەکاردەھێنێت بۆ خۆپاراستن لەوەی فاوڵی لێ بکرێت، بەڵام ھێزێکی زۆر بەکار دەھێنێت بۆ ئەوەی بگات بە تۆپ لە کاتی لێدانی بەرزدا.

لە ماوەی مانەوەکەی لە بەنفیکا، لەژێر سەرپەرشتی جۆرج یێسۆس و نیلسۆن ڤێرسیمۆ، نونێز لە چەندین پێگەی ھەمەجۆر لە یاریگا و چەند سیستەمی یاریکردنی کردووە. ئەو وەک ھێرشبەر و لای چەپ یاری دەکرد لە پێکھاتەکانی ٤-٤-٢ و ٣-٤-٣، لەگەڵ بەرپرسیارێتی لەم ڕۆڵانەدا، گۆڕینی بۆ ھەوڵدان بۆ بەدەستھێنانی تۆپ یان ئەنجامدانی ھێرشی پێچەوانە لە یارییەکاندا. توانای ئەو بۆ ئەوەی بچێتە ناو ١٢ یارد و بۆشایی دروست بکات بەشێکی سەرەکی یارییەکەی بوو، لەکاتێکدا یارمەتی دەدرێت بە بوونی ھێرشبەرێکی تر (یان ھاریس سێفەرۆڤیچ یان گۆنسالۆ ڕامۆس)، کە وای کرد نونێز لە دوورەوە یاری نەکات و نزیکتر بێت لە ناوچەی سزا. شێوازی یاریکردنی وای لێکردووە بەراورد بکرێت لەگەڵ یاریزانە بەھێزەکانی ھاونیشتیمانی ئۆرۆگوای وەک ئێدینسۆن کاڤانی و لویس سواریز.

## ژیانی کەسی
نونێز و ھاوبەشەکەی لۆرینا ماناس لەدایکبوونی یەکەم منداڵیان ڕاگەیاند، کوڕێک ھەر بەناوی داروین، لە کانوونی دووەمی ٢٠٢٢.

## ئاماری کاروانی وەرزشی
### یانە



### نێودەوڵەتی

## خەڵاتەکان
**پێنارۆل**
* خولی نایابی ئۆرۆگوای: ٢٠١٧، ٢٠١٨

**بەنفیکا**
* جامی پورتوگال دووەم بوون: ٢٠٢٠١
* جامی لیگا دووەم بوون: ٢٠٢١

**لیڤەرپوول**
* جامی قەڵغانی خێرخوازی: 2022

**تاکەکەسی**
* خەڵاتی کۆسم دیمیانۆ یاریزانی تۆپی پێی ساڵ: ٢٠٢١
* باشترین ھێرشبەری مانگ خولی پۆرتوگالی: ئەیلوولی ٢٠٢١
* باشترین یاریزانی مانگ خولی پۆرتوگالی: ئەیلوولی ٢٠٢١
* پێکھاتەی ساڵی خولی پۆرتوگالی: ٢٠٢١–٢٢
* باشترین یاریزانی ساڵی خولی پۆرتوگالی: ٢٠٢١–٢٢
* یاریزانی مانگ: نیسانی 2022
* گۆڵکاری خولی پۆرتوگالی: ٢٠٢١–٢٢
* باشترین یاریزانی تۆپی پێی ساڵ CNID: 2022

## سەرچاوەکان

پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی تۆپی پێی دوور لە وڵات لە پورتوگال
پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی تۆپی پێی ئوروگوایی
پۆل:زیندووان
پۆل:لەدایکبووانی ١٩٩٩
پۆل:یاریزانانی جامی جیھانیی فیفای ٢٠٢٢
پۆل:یاریزانانی یانەی تۆپی پێی لیڤەرپوول
پۆل:یاریزانانی پرێمیەرلیگ
پۆل:یاریزانانی سێگوندا دیڤیسیۆن